**Informácia pre verejnosť podľa § 16a ods.7 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) o začatí konania.**

* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy oznamuje verejnosti, že subjekt Slovenský vodohospodársky podnik, š. p., OZ Piešťany, Nábrežie I. Krasku č. 3/834, 921 80 Piešťany požiadal listom zo dňa 14. 05. 2019 o vydanie rozhodnutia k navrhovanej činnosti podľa § 16a ods. 1 zákona č. 364/2004 Z. z. o vodách a o zmene a doplnení zákona SNR č. 372/1990 Zb. o priestupkoch v znení neskorších predpisov (vodný zákon) pre pripravovanú stavbu/činnosť „Varín - úprava toku Varínka“. Dňom podania žiadosti bolo začaté konanie.
* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy listom zo dňa 20. 05. 2019 požiadal Výskumný ústav vodného hospodárstva Bratislava (VÚVH) o vydanie odborného stanoviska k navrhovanej činnosti, či uvažovanou stavbou/činnosťou **„Varín -úprava toku Varínka“** ide o navrhovanú činnosť podľa § 16 ods. 6 písm. b) vodného zákona a správne konanie rozhodnutím číslo OU-ZA-OSZP2-2019/025234-02/Mac zo dňa 20. 05. 2019 prerušil. Odborné stanovisko VÚVH bolo doručené dňa 02. 10. 2019.
* Verejnosť môže doručiť písomné stanovisko orgánu štátnej vodnej správy k projektovej dokumentácii navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle ministerstva na adresu:

Okresný úrad Žilina

odbor starostlivosti o životné prostredie

oddelenie štátnej správy vôd a vybraných zložiek životného prostredia kraja

Vysokoškolákov 8556/33B, 010 08 Žilina

* Proti rozhodnutiu vydanému podľa § 16a ods. 1 vodného zákona nie je prípustné odvolanie.
* Súčasťou informácie o začatí konania je:
* Projektová dokumentácia stavby/činnosti
* Odborné stanovisko Výskumného ústavu vodného hospodárstva Bratislava (VÚVH) k navrhovanej činnosti

Číslo: OU-ZA-OSZP2-2019/025234-06/Mac